stanford-oval/wikipedia huggingface dataset:
951 (להקה)

| --- | --- |

 תקופת הפעילות:  מ-1999
 סוגה:  פאנק רוק, דאנס
 חברים
 אפרת מלר טיראן מדלסי
951, או "קבוצת 951" היא צמד אינדי ישראלי שאותו מרכיבים אפרת מלר וטיראן מדלסי. השניים, זוג נשוי, עמדו בראש קבוצת מעצבים, אמנים וכותבים שמאז היווסדה עסקה במגוון מיזמים אורבניים שבהם לקחו חלק מוזיקאים ואנשים מתחומים שונים.
הלהקה הוקמה ב-1999 והוציאה מאז ארבעה אלבומים. הסגנונות המאפיינים אותה מקיפים קשת של סוגות מתרבות השוליים והאוונגרד העירוני בישראל, ומשלבים רוק אלטרנטיבי, אלקטרו, דאנס ופאנק, לצד יצירה חוץ-מוזיקלית שבמרכזה עומדת העשייה העצמאית ולעיתים המחתרתית.
מדלסי ומלר כותבים יחד את המילים והלחנים לשירים, ונוהגים להזמין מוזיקאים שונים לנגן ולהקליט עימם; כל אלבומיהם משולבים במולטימדיה, ואחד העקרונות המנחים את שיווק תקליטיהם הוא שהם אינם נעזרים בחברות הפצה ולייבלים, אלא מוכרים את התקליטורים שלהם בעצמם, בין היתר לעוברים ושבים ברחובות תל אביב. בשל סיבה זו מרבית ערוצי התקשורת הממסדיים התעלמו מהם לאורך מרבית דרכם.
התקליט הראשון יצא בפורמט של מיני-אלבום ללא-שם שכלל 5 שירים, ב-1999. ב-2003 יצאה מהדורה מחודשת שלו ושנה אחר כך הופיע התקליט השני, "951 האוסף", ושיריו זכו להשמעות בערוץ 24 הודות להפקה הוויזואלית המעניינת. ב-2006 חל המפנה, כשערוץ MTV החל לשדר את הקליפ של השיר "Missing". באותה שנה ההרכב הוציא את אלבומו השלישי, "פלסטיקו".
"פלסטיקו" הכיל שירים באנגלית, בעברית, בצרפתית ואחד בערבית שלבשו צליל של שנות השמונים ונעו בין מספר סגנונות, ונחשב כאלבום הבשל והמגובש ביותר של הלהקה. ההפקה העצמית של שלושת התקליטים, באולפנים לא קבועים, סגנון הפרסום ומיעוט ההופעות, עמדו מול העובדה שהחבורה צירפה אליה ונעזרה לכל אורך דרכה בשמות כיובל ליבליך (תערובת אסקוט, גן חיות), יובל מנדלסון, יואב קוטנר, עומר ברנע, ישראל אהרוני, פיטר רוט, סיוון "פטיט" מלר, רם אוריון, אייל שוורץ, יוסי למפל, מיכה קרול, שולץ הביוני וחברים ויוצרים מוכרים אחרים. טווח פעילותם ברחוב – שקדמה באופן ניכר להתמקדות במוזיקה – כלל וידאו ארט, הפקות גרפיות מגוונות (מדלסי הוא גרפיקאי), הפצת עיתון עצמאי, בימוי, ופעולות ליליות כצביעת מכסי הביוב בחיפה, עיר מוצאם, בוורוד, וציור מספריים ענקיים על קו ההפרדה בכביש שמול הכנסת.
הצמד מכר עד 2008 כ-15 אלף עותקים של אלבומיהם, והם הופיעו במספר מועדוני רוק בתל אביב ובחיפה.
הזוג חזר בתשובה בשנת 2013 וחי בקהילה חסידית בחיפה, ולהם 7 ילדים.
דיסקוגרפיה

951 (1999)
951 האוסף (2004)
פלסטיקו (2006)
בטונאז' (2010)
הערות שוליים

↑  אביב אברמוביץ', פלסטיקו פנטסטיקו.
| --- | --- |
בקרת זהויות :  NLI: 987007528634405171  MusicBrainz: f822516f-cd45-4a0b-9880-9a5bc837992a  VIAF: 315535512   WorldCat (עם VIAF): 315535512 
עטיפת "פלסטיקו"
הכל זה לטובה

הכל זה לטובה הוא אלבום האולפן השמיני של הזמרת-יוצרת דנה אינטרנשיונל. האלבום יצא לאור ב-15 באוגוסט 2007, בהוצאת חברות התקליטים דנה מיוזיק והד ארצי. הוא הוקלט לאחר הפסקה בת חמש שנים במסגרתה לקחה הפסקה מעולם המוזיקה והופק בידי אלי אברמוב וזיו גולנד. הוא הופץ באופן רשמי ב-15 באוגוסט, אך ביממה הקודמת הגיע לחלק מהחנויות.
האלבום אופיין בסגנון מוזיקלי המשלב מוזיקה אלקטרונית, מוזיקת דאנס ומוזיקת פופ. האלבום זכה לתשבחות, בין היתר בשל חזרתה של אינטרנשיונל מיינסטרים. "הכל זה לטובה" יצא כסינגל המוביל של האלבום ב-22 במרץ 2007. השיר "Love Boy" והשיר "את מוכנה", יצאו כסינגלים ביוני ובאוגוסט באותה השנה. בספטמבר 2007 יצא "סרט הודי" שנעשה בשיתוף עם הזמר עידן יניב כסינגל הרביעי מתוך מהאלבום. לבסוף, יצא "יום הולדת" כסינגל החמישי והאחרון מתוך האלבום.
מספר חודשים לאחר יציאתו, הגיע הכל זה לטובה למעמד של אלבום זהב עבור מכירות של 20,000 עותקים בישראל.
רקע והפקה

הכל זה לטובה היה האלבום הראשון באורך מלא של אינטרנשיונל מזה חמש שנים. הוא הופק בידי אלי אברמוב וזיו גולנד. היא חזרה במרץ 2007 עם יציאת הסינגל החדש, "הכל זה לטובה". באותה העת חתמה על חוזה הקלטות עם חברת התקליטים הד ארצי, האתר הרשמי שלה עוצב מחדש, ותמונות קידום מכירות חדשות של הזמרת הופיעו במגזינים ובעיתונים שונים ברחבי ישראל והאינטרנט כאחד. במקביל לביצוע "הכל זה לטובה" ב"רוקדים עם כוכבים" הישראלי, אינטרנשיונל הופיעה בשידור חי במספר אירועים נוספים. "הכל זה לטובה" זכה להצלחה ארצית, והסינגל העוקב, "Love Boy", היה להיט קיץ. כשהוא פורסם ביוני, "Love Boy" הגיע במהירות לראש המצעדים והווידאו קליפ שלו הופץ זמן קצר לאחר מכן.
בהמשך לכך, השתתפה ב"יאיר לפיד", תוכנית האירוח המובילה בישראל באותה העת, במטרה לשוחח ולהסביר על האלבום. היא גם השתתפה במצעד הגאווה של ישראל שאירע בסמוך לכך. באוגוסט פורסם ש-"Love Boy" שבר שיא רדיו ישראלי, כאשר הושמע בחודש אחד בלבד 1,426 פעמים בכל תחנות הרדיו, עם ממוצע של 50 השמעות ביממה אחת. הסינגל השלישי, "את מוכנה" הופץ באמצע אוגוסט וזכה לביקורות מעורבות, תוך שביקרו את אינטרנשיונל על ההחלטה להוציא שיר פופ רוק כסינגל. בחודש העוקב, יצא הדואט "סרט הודי" עם הזמר עידן יניב כסינגל הרביעי. הוא דורג בראשי המצעדים בישראל והפך לאחד משיריהם המצליח ביותר של השניים. הוא ו-"Love Boy" דורגו במצעדים השנתיים בהתאמה.
האלבום כלל שני רמיקסים כרצועות בונוס וכן שני קליפים, האחד ל-"Love Boy" והשני לסינגל שלא מתוך האלבום "Lola" שהוקלט בשפה הצרפתית. אורך שתים-עשרה הרצועות הוא ארבעים ושלוש דקות ותשע-עשרה שניות, בעוד אורך כל שש-עשרה הרצועות כולל הבונוס והקליפים הוא
קידום

את האלבום קידמה אינטרנשיונל בצורה תכופה; היא השתתפה בתוכניות טלוויזיה ורדיו שונות והופיעה באירועים שונים. ב-11 באוגוסט קיימה את הופעת הבכורה בטלוויזיה עם "Love Boy" במסגרת "כוכב נולד" בליווי עשרה כנרים וארבעה רקדנים. בסמוך לכך, הופיעה במועדון הבלאנקו בירושלים ופתחה עם "ניצחתי" כשהיא בליווי שלושה רקדנים. בהמשך, ביצעה את "מכת חום (איי לה דיר לה דה דה)", "ישנן בנות", "הכל זה לטובה", "תפילה", "Love Boy" ו-"Cinquemilla". כמו כן, הופיעה במסיבה פרטית עם "Love Boy" ו"ישנן בנות". ב-12 באוגוסט הושק הסינגל השלישי "את מוכנה" בבכורה עולמית ובתחנות הרדיו בישראל, ביניהן רדיוס 100FM. ב-13 באוגוסט השיקה ב-ynet את "חורבות האהבה" בהשמעת בכורה, טרם יצא האלבום עצמו; הדבר אירע במסגרת פרויקט "שרים אינטרנשיונל" במהלכו פורסמו שירי האלבום בזה אחר זה והיו זמינים להאזנה אינטרנטית. ב-16 באוגוסט, יום לפני מסיבת ההשקה להכל זה לטובה, טסה אינטרנשיונל ביחד עם אחותה, לימור להופעה מהירה בספרד.
ב-17 באוגוסט התקיימה מסיבת השקה רשמית לאלבום שחולקה לשתי הופעות, הראשונה בטרויה חיפה והשנייה במועדון הפואגו שנמצא בפארק המדע ברחובות. בנוסף, הופיעה אינטרנשיונל על שער העיתון 7 ימים באותו השבוע עם כתבה נלוות שפורסמה ב-7 לילות. בהמשך, התארחה ב-21 באוגוסט בתוכנית "דידי לוקאלי" של דידי הררי, ב-22 בתוכנית "המקור" בהגשת משה בונן בגלגלצ וב-25 באוגוסט בתוכנית "מאחורי השירים" בהגשת חיים א-דור ברשת ג'. ב-6 בספטמבר יצאה הספינה "הנסיכה מהקריביים" להפלגה במסגרתה הופיעה אינטרנשיונל עם מיטב שירי האלבום.
ביקורת

הכל זה לטובה זכה לביקורות מעורבות וחיוביות מטעם מבקרי המוזיקה. הפובליציסט אסף הראל מערוץ 24 הפנה כלפי האלבום ביקורת מעורבת. בסקר שנערך באתר של מוסיקה נטו נבחרה אינטרנשיונל ברוב של 37 אחוזים בתור "האדם שעשה את החודש". ב-Msn הוגדר הכל זה לטובה כ"אלבום הקאמבק של דנה אינטרנשיונל". בכתבה שפרסם מיקיאגי בישראל היום, אמר: ”דנה החדשה גם כותבת. הטקסטים שלה באלבום מפתיעים לטובה. הלחנים שלה אומנם פחות טובים, אבל היא בהחלט בכיוון נכון של הפיכתה מזמרת מבצעת לזמרת יוצרת. הדיסק מלווה ביחסי ציבור חזקים ובקליפים מושקעים, שמחזירים את דנה לאור הזרקורים. ניראה לי שהקהל הרחב ישכח לדנה את שני אלבומיה הקודמים, ויעדיף לראות אותה זוהרת ומצליחנית”. לסיכום, העניק לאלבום ציון של שמונה כוכבי זהב מתוך עשרה בסך הכול. בביקורת שפורסמה במעריב nrg הפנו ביקורת שלילית כלפי האלבום.
בדצמבר 2010 פורסם ריאיון של הזמרת ניקה שעסק בהמשך הקריירה שלה ובכמיהתה לבצע שירים מסוגות שאינן מאפיינות את להיטיה. במהלך הריאיון, העיר גיא ארליך: ”כשדנה אינטרנשיונל, האם הרוחנית, ניסתה לעבור לשירים שקטים יותר זה לא ממש הצליח לה. אלבומיה יותר ויותר (2001) והחלום האפשרי (2002) שכללו, בין השאר, שירים אקוסטיים כמו 'למה כתבת לי שיר', 'תחלום' וכמובן 'ואחרי הכל' – השונים לחלוטין מהלהיטים הגדולים והמקפיצים – לא נחלו הצלחה מסחרית גדולה, ובאלבומה האחרון הכל זה לטובה (2007) היא חזרה למקורות עם פופ טראשי מהוקצע כמו שיר הנושא ו-'Love Boy', שחרכו את הרדיו”.
הצלחה מסחרית

עם יציאתו, זכה הכל זה לטובה להצלחה ארצית. הסינגלים שקדמו לו, "הכל זה לטובה" ו-"Love Boy" הפכו ללהיטים ארציים שדורגו בראשי המצעדים השונים. ביומיים הראשונים ליציאתו, דורג האלבום במקום השלישי במצעד האלבומים של מוסיקה נטו ובהמשך לכך דורג בראש מצעד המכירות של טאוור רקורדס. ב-18 באוגוסט, יום אחרי מסיבת ההשקה רשמית של האלבום, נודע כי הוא מתקרב לתואר של אלבום זהב על מכירות של למעלה מ-20,000 עותקים בישראל.
יציאת האלבום סימנה את חזרתה של אינטרנשיונל למיינסטרים, כששיריה נכחו במצעדים השונים וכך גם האלבום עצמו. בהמשך, הוענק לו באופן רשמי תואר של אלבום זהב.
רשימת רצועות

| הכל זה לטובה> מס' | הכל זה לטובה> שם | הכל זה לטובה> כותב(ים) | הכל זה לטובה> משך | הכל זה לטובה>  | הכל זה לטובה>  | הכל זה לטובה>  | הכל זה לטובה>  | הכל זה לטובה>  | הכל זה לטובה>  |
| --- | --- | --- | --- | --- | --- | --- | --- | --- | --- |
| 1. | הכל זה לטובה  | אילן שפלר | 3:49 |  |  |  |  |  |  |
| 2. | יום הולדת  | דנה אינטרנשיונל | 3:54 |  |  |  |  |  |  |
| 3. | בראשית  | איתן נחמיאס-גלס | 3:40 |  |  |  |  |  |  |
| 4. | לא מאמינה  | אינטרנשיונל | 3:17 |  |  |  |  |  |  |
| 5. | יאללה באלגן  | גיא אסיף | 3:44 |  |  |  |  |  |  |
| 6. | סרט הודי (ביחד עם עידן יניב)   | אינטרנשיונל, ינאי רטפן | 3:18 |  |  |  |  |  |  |
| 7. | Love Boy  | אינטרנשיונל, מרים ילן-שטקליס | 3:30 |  |  |  |  |  |  |
| 8. | את מוכנה  | אלי אברמוב | 4:09 |  |  |  |  |  |  |
| 9. | איפה הלב  | אברמוב | 4:24 |  |  |  |  |  |  |
| 10. | אתה ממגנט אותי  | דני דותן | 3:07 |  |  |  |  |  |  |
| 11. | יום אחר  | שפלר | 4:05 |  |  |  |  |  |  |
| 12. | חורבות האהבה  | יענקל'ה רוטבליט | 4:22 |  |  |  |  |  |  |
| 13. | הכל זה לטובה (רמיקס מאת זיו גולנד ודני תובל)   | שפלר | 7:34 |  |  |  |  |  |  |
| 14. | Love Boy (רמיקס מאת אלי אברמוב וזיו גולנד)   | אינטרנשיונל, ילן-שטקליס | 7:02 |  |  |  |  |  |  |
| 15. | Lola (רצועת וידאו)   | ישראל רשל | 3:03 |  |  |  |  |  |  |
| 16. | Love Boy (רצועת וידאו)   | אינטרנשיונל, ילן-שטקליס | 2:46 |  |  |  |  |  |  |
| משך כולל: | משך כולל: | משך כולל: | 63:04 |  |  |  |  |  |  |
"Love Boy" מעוצב כ-"LOVE BOY".
"Lola" מעוצב כ"לולה".
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |
| --- | --- | --- |
|  ישראל | מצעד האלבומים של מוסיקה נטו | 3 |
|  ישראל | מצעד המכירות של טאוור | 1 |
נתוני מכירות

| מקום | תואר | מכירות |
| --- | --- | --- |
| ישראל (IFPI) | זהב | 20,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 15 באוגוסט 2007 | הזרמת מוזיקה • הורדה דיגיטלית • תקליטור | הד ארצי |  |
באטמן נגד סופרמן: שחר הצדק

| --- | --- |

כרזת הסרט בישראל (סופרמן מימין, באטמן משמאל)
 מבוסס על:  יקום DC
 בימוי:  זאק סניידר 
 הופק בידי:  דבורה סניידר, בנג'מין מלניקר, צ'ארלס רובן
 תסריט:  דייוויד ס. גויר כריס טריו
 עריכה:  דיוויד ברנר 
 שחקנים ראשיים:  בן אפלק (Batman) מייקל קאסידי (ג'ימי אולסן) מייקל שאנון (גנרל זוד) עזרא מילר (בארי אלן) ג'נה מאלון (Jenet Klyburn) ג'ייסון מומואה (Aquaman) ג'פרי דין מורגן (תומאס ויין) ג'ון סטיוארט (ג'ון סטיוארט) ניל דה-גראס טייסון (ניל דה-גראס טייסון) ג'ו מורטון (Silas Stone) טאו אוקמוטו (מרסי גרייבס) לורן כהן (מרת'ה ויין) ריי פישר (Cyborg) הארי לניקס (Calvin Swanwick) אמילי פיטרסון (לאנה לאנג) דיאן ליין (מרת'ה קנט) קאלן מאלווי (חיית הק.ג.ב.) ג'רמי איירונס (אלפרד פניוורת) איימי אדמס (לואס ליין) הנרי קאביל (סופרמן) ג'סי אייזנברג (לקס לות'ר) הולי האנטר (June Finch) לורנס פישבורן (פרי וייט) גל גדות (וונדר וומן) קווין קוסטנר (ג'ונת'ן קנט) סמי רוטיבי צ'אד קרואוצ'וק Nancy Grace סעיד טמאורי כריס פיין פטריק וילסון רובין אטקין דאונס קירן היינדס ניקול פורסטר ביילי צ'ייס דן אמבויר קארלה גוג'ינו סקוט מק'ניירי 
 מוזיקה:  הנס צימר ו-טום הולקנבורג
 צילום:  לארי פונג 
 מדינה:  ארצות הברית 
 חברת הפקה:  Cruel and Unusual Films DC Entertainment RatPac-Dune Entertainment Atlas Entertainment
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  19 במרץ 2016 (מקסיקו) 23 במרץ 2016 (ישראל) 25 במרץ 2016 (ארצות הברית)
 משך הקרנה:  151 דק' 
 שפת הסרט:  אנגלית 
 סוגה:  קרוסאובר, סרט פעולה, סרט גיבורי-על, סרט מדע בדיוני 
 מקום התרחשות:  מטרופוליס, גות'אם סיטי 
 תקופת התרחשות:  יום המתים 
 תקציב:  263 מיליון דולר
 הכנסות:  873.6 מיליון דולר (מאי 2019)
 הכנסות באתר מוג'ו:   superman2015
 פרסים:  רשימת הפרסים
 סרט קודם:  איש הפלדה
 סרט הבא:  וונדר וומן
 אתר רשמי
 דף הסרט ב־IMDb
 
באטמן נגד סופרמן: שחר הצדק (באנגלית: Batman v Superman: Dawn of Justice) הוא סרט גיבורי-על אמריקאי משנת 2016 המבוסס על גיבורי-העל באטמן וסופרמן מבית DC קומיקס. הסרט בוים על ידי זאק סניידר על פי תסריט מאת דייוויד ס. גויר וכריס טריו (אנ'), והופץ על ידי האחים וורנר. זהו המשכון לסרט "איש הפלדה" משנת 2013 והסרט השני ביקום הקולנועי של DC. בנוסף לכך, זהו הסרט הראשון שמציג את באטמן וסופרמן יחד באותו הסרט, וכמו כן זהו הסרט הראשון שמציג עיבוד קולנועי לדמותה של וונדר וומן. בסרט, המיליארדר הגאון לקס לות'ר (ג'סי אייזנברג) דוחף את באטמן (בן אפלק) אל תוך קרב עם סופרמן (הנרי קאביל), ששלות'ר יש אובססיה להשמדתו.
הסרט הפך לשובר קופות בשבוע הראשון להקרנתו והכניס 874 מיליון דולר אל מול תקציב הפקה של 263 מיליון דולר.
תקציר העלילה > עבר

על רקע הקרדיטים הפותחים נפרש בסלואו מושן (אנ') סיפור המקור של באטמן / ברוס ויין: הוריו העשירים של ברוס הצעיר, תומאס (אנ') ומרתה ויין (אנ'), נרצחים על ידי הפושע ג'ו צ'יל (אנ').
תקציר העלילה > 2016

עיקר העלילה מתרחש כ-18 חודשים לאחר המתקפה החוצנית של גנרל זוד וצבאו (2013).
העלילה מעמתת את באטמן המבוגר ואת סופרמן זה מול זה בהשפעת לקס לות'ר, עד שהם נלחמים כתף אל כתף נגד דומסדיי כאשר וונדר וומן נחשפת ונלחמת לצדם.
בסצנות קצרות מציגה העלילה את פלאש / בארי אלן, סייבורג / ויקטור סטון ואקוומן / ארתור קורי, ואת התכנית לאחד אותם.
כמו כן מוצגת בסצנה קצרה אפוקליפסה בעתיד הקרוב.
דמויות

| הדמויות הראשיות> הדמות.שם אמיתי | הדמויות הראשיות> הדמות.כינוי | הדמויות הראשיות> תיאור הדמות.תיאור הדמות | הדמויות הראשיות> שחקן/שחקנית.שחקן/שחקנית | הדמויות הראשיות> הערות.הערות | הדמויות הראשיות> הופעה ראשונה ביקום הקולנועי של DC?.הופעה ראשונה ביקום הקולנועי של DC? |
| --- | --- | --- | --- | --- | --- |
| ברוס ויין | באטמן | פלייבוי מיליארדר מגות'אם סיטי שהוריו, תומאס ומרתה ויין (אנ')(אנ'), נרצחו בילדותו על ידי ג'ו צ'יל העבריין. הופך ללוחם בפשע. | בן אפלק |  | כן |
| קלארק קנט | סופרמן | עיתונאי במערכת העיתון "הדיילי פלאנט" (אנ') ואהובה של לויס ליין. גיבור-על שהגיע במקור מכוכב קריפטון ובעל כוחות-על כגון חסינות, כוח פיזי עצום ותעופה. | הנרי קאביל |  | לא |
| לויס ליין |  | כתבת זוכת פרס פוליצר בעיתון "הדיילי פלאנט" (אנ') ואהובתו של קלארק קנט | איימי אדמס |  | לא |
| מרתה קנט |  | אמו של קלארק קנט. | דיאן ליין |  | לא |
| פרי וייט |  | הבוס של לויס ליין וקלארק קנט בעיתון "הדיילי פלאנט". | לורנס פישבורן |  | לא |
| דיאנה פרינס | וונדר וומן | גיבורת-על מסתורית שנחשפת מחדש לעולם. | גל גדות | ההופעה הקולנועית הראשונה של וונדר וומן | כן |
| לקס לות'ר |  | מיליארדר פסיכופת פילנתרופ, מנכ"ל תאגיד "לקסקורפ" שירש מאלכסנדר (לקס) לות'ר סניור. האנטגוניסט בסרט. | ג'סי אייזנברג |  | כן |
| אלפרד פניוורת' |  | הבאטלר של באטמן / ברוס ויין המסייע לו ממאורת העטלף. | ג'רמי איירונס |  | כן |
| הסנאטורית ג'ון (June) פינץ' |  | סנאטורית מטעם מדינת קנטקי בבית הנבחרים. | הולי האנטר |  | כן |
| דמויות משנה> הדמות.שם אמיתי | דמויות משנה> הדמות.כינוי | דמויות משנה> תיאור הדמות.תיאור הדמות | דמויות משנה> שחקן/שחקנית.שחקן/שחקנית | דמויות משנה> הערות.הערות | דמויות משנה> הופעה ראשונה ביקום הקולנועי של DC?.הופעה ראשונה ביקום הקולנועי של DC? |
| --- | --- | --- | --- | --- | --- |
| תומאס ויין (אנ') |  |  | ג'פרי דין מורגן | סצנת פלאשבק בקרדיטי הפתיחה עם ברוס הצעיר | כן |
| מרתה ויין (אנ') |  |  | לורן כהן | סצנת פלאשבק בקרדיטי הפתיחה עם ברוס הצעיר | כן |
| מרסי גרייבס (אנ') |  | יד ימינו של לקס לות'ר | טאו אוקמוטו |  | כן |
|  | נשיא ארצות הברית |  | פטריק וילסון | קול בלבד | כן |
| וואלאס קיף |  |  | סקוט מק'ניירי |  | כן |
| אנטולי קנאייאזב | חיית הק.ג.ב. (אנ') |  | קאלן מאלווי |  | כן |
| ג'ימי אולסן |  |  | מייקל קאסידי |  | כן |
| ג'ונתן קנט |  |  | קווין קוסטנר |  | לא |
| גנרל קלווין סוונוויק |  |  | הארי לניקס |  | לא |
| מייג'ור קארי פריס | כוכב ספיר |  | כריסטינה רן |  | לא |
| גלן וודבורן |  |  | צ'אד קרואוצ'וק |  | כן |
| ד"ר אמט וייל |  |  | ראלף ליסטר |  | כן |
| ג'ני ג'ורביץ' |  | כתבת בדיילי פלאנט | רבקה בולר |  | לא |
| דניאל לאון | פילאטוס | כומר בהלוויה | קובורן גוס |  | לא |
| לאנה לאנג |  |  | אמילי פיטרסון |  | לא |
| פיט רוס |  |  | ג'וזף קראנפורד |  | לא |
| בארי אלן | פלאש |  | עזרא מילר | תפקיד ביט כהקדמה לתפקידו בסרט ליגת הצדק | כן |
| ויקטור סטון | סייבורג |  | ריי פישר | תפקיד ניצב כהקדמה לתפקידם בסרט ליגת הצדק | כן |
| ארתור קורי | אקווהמן |  | ג'ייסון מומואה | תפקיד ניצב כהקדמה לתפקידם בסרט ליגת הצדק | כן |
|  | דומסדיי |  | רובין אטקין דאונס | לכידת תנועה | כן |
| ג'אנט קלייברן |  | טכנאית מז"פ | ג'נה מאלון | הסצנות שלה נמחקו בעריכה בגרסה הקולנועית מופיעה ב-extended cut | כן |
מוזיקה > פסקול הסרט

את המוזיקה לסרט הלחינו הנס צימר ו-Junkie XL.
| --- | --- |
 פסקול מאת הנס צימר ו-JXL
 יצא לאור:  18 במרץ 2016
 סוגה:  קרוסאובר, סרט פעולה, סרט גיבורי-על, סרט מדע בדיוני 
 חברת תקליטים:  וורנר רקורדס בע"מ
 הפקה:  צ'רלס רובן, דבורה סניידר
מוזיקה > רשימת השירים

Beautiful Lie
Their War Here
The Red Capes Are Coming
Day Of The Dead
Must There Be A Superman?
New Rules
Do You Bleed?
Problems Up Here
Black and Blue
Tuesday
Is She With You?
This Is My World
Men Are Still Good (The Batman Suite)
Blood Of My Blood
Vigilante
May I Help You, Mr. Wayne?
They Were Hunters
Fight Night
הפקה > פיתוח

במאי 2014 הכריזו אולפני האחים וורנר רשמית כי שם הסרט יהיה "באטמן נגד סופרמן: שחר הצדק" (באנגלית: Batman v Superman: Dawn of Justice), כרמז לסרט הבא בסדרה (באנגלית: Justice League). התסריטאים הם כריס טריו ודייוויד ס. גויר. אמה תומאס וכריסטופר נולאן הם המפיקים בפועל. דבורה סניידר, בנג'מין מלניקר וצ'ארלס רובן הם מפיקים-שותפים.
הסרט תוכנן תחילה לצאת לאקרנים ב-17 ביולי 2015. התאריך נדחה ל-6 במאי 2016.
הפקה > ליהוק

באוגוסט 2013 אולפני האחים וורנר הכריזו רשמית כי בן אפלק לוהק לתפקיד באטמן, ושהסרט צפוי לצאת לאקרנים ב-25 במרץ 2016. ליהוקו של אפלק לתפקיד באטמן גרר שלל תגובות שליליות לרבות עצומות ממעריצי באטמן שדרשו להחליפו בשחקן אחר.
בדצמבר 2013 הוכרז רשמית על ליהוקה של השחקנית גל גדות לתפקיד וונדר וומן.
ב-18 בדצמבר 2013 אולפני האחים וורנר הודיעו כי תסריטאי "ארגו", כריס טריו, נשכר לכתוב מחדש את התסריט. בינואר 2014, אושר ליהוקו של ג'סי אייזנברג לתפקיד לקס לות'ר וליהוקו של ג'רמי איירונס לתפקיד אלפרד פניוורת'.
הפקה > צילומים

את הסרט הפיקה חברת Syncopy Films של כריסטופר נולאן. זהו הסרט הראשון שבו אולפני לג'נדרי לא אחראים על הפקה משותפת של סרט עם חברת DC Entertainment. תקציב הסרט עמד על 263 מיליון דולר. ההפקה חשפה במהלך שלבי ההפקה המוקדמים את הבאטמוביל ואת בן אפלק עטוי גלימת באטמן.
בספטמבר 2013 צולמה בלוס אנג'לס סצנת משחק פוטבול בין אוניברסיטת גות'אם סיטי לאוניברסיטת מטרופוליס. לאחר מכן יצא צוות ההפקה לפגרה. במאי 2014 התחדשה ההפקה והמשיכו הצילומים. בנובמבר 2014 הושלמו צילומי סצנות בהשתתפות הנרי קאביל, איימי אדמס ורוב הסצנות בהשתתפות בן אפלק וההפקה עברה לניו מקסיקו לצורך צילומי סצנות עם גל גדות. צילומי הסרט הושלמו לבסוף בתחילת דצמבר 2014, לאחר כשמונה חודשי הפקה.
הפצה

יציאתו של הסרט לאקרנים נקבעה תחילה לקיץ 2015, ומאוחר יותר נדחתה היציאה לאביב 2016.
הפצה > חרמות

משרד הכלכלה והמסחר של לבנון החרים את הסרט ואסר את יציאתו לאקרנים בדמשק, מכיוון שהשחקנית הישראלית גל גדות משחקת בסרט זה בתפקיד גיבורת העל וונדר וומן. שנה לאחר מכן הוחרם סרט ההמשך וונדר וומן מאותה הסיבה.
הפצה > הכנסות

אירוע הקרנת הבכורה של הסרט נערך ב-19 במרץ 2016 ב-Auditorio Nacional (ספ') בפארק צ'פולטפק שבמקסיקו סיטי.
הסרט הפך לשובר קופות והיה לפתיחה הטובה ביותר לסרט קולנוע בחודש מרץ, והכניס בצפון אמריקה 197 מיליון דולר במהלך סוף השבוע הראשון להקרנתו. בשבוע הראשון להקרנתו בארצות הברית ובעולם גרף הסרט סכום של 424.1 מיליון דולר לעומת תקציב הפקה של 263 מיליון דולר. בסוף השבוע השני הרוויח 51.3 מיליון דולרים בלבד, ירידה חדה של 69.1%, מה שהציב אותו במקום הרביעי בהיסטוריה ברשימת הנפילות הגדולות בהכנסות של סרט בין השבוע הראשון לשני. הסרט הגיע לסך הכנסה כולל של כ-873 מיליון דולר.
הפצה > מהדורה אולטימטיבית

במרץ 2016, עם צאת הסרט לאקרנים, פורסם שחלק מהדיסקים להפצה ביתית יהיו "מהדורה אולטימטיבית" (the ultimate edition) שתכיל את שתי הגרסאות (cuts). גרסת הבמאי היא R-rated. בשתי הגרסאות כמעט ואין שימוש במילים גסות.
הפצה > חוברות

| תאריך הפצה | שם | כתיבה | איור |
| --- | --- | --- | --- |
| 28 בינואר 2016 | Warner Bros. Pictures Presents: Batman v Superman: Dawn of Justice | כריסטוס גייג | ג'ו בנט |
| 28 בפברואר 2016 | General Mills Presents: Batman v Superman: Dawn of Justice | כריסטוס גייג ג'ושוע ויליאמסון מרגריט בנט ג'ף פארקר | אר.בי. סילבה פדריקו דאלוצ'יו מרקוס טו אדוארדו פנסיקה |
| 29 בפברואר 2016 | Batman v Superman: Dawn of Justice – Upstairs/Downstairs | כריסטוס גייג | ג'ו בנט |
קבלה > ביקורות

למרות הצלחתו הקופתית, הסרט נקטל בביקורות שליליות קשות שטענו שהתסריט והעריכה היו מבולגנים במיוחד. אולם, הסרט קיבל שבחים רבים על קטעי האקשן, הסגנון החזותי, האפקטים המיוחדים, הפעלולים והפסקול של הסרט מאת המלחינים הנס צימר ו-JXL. גל גדות ובן אפלק קיבלו שבחים בשל הופעותיהם כוונדר וומן ובאטמן בהתאמה. מעריצי באטמן רבים מחו על כך שבאטמן הורג עשרות אנשים בסרט.
נכון לאוגוסט 2022, באתר הביקורות Rotten Tomatoes ציון הסרט עומד על 29% בהתבסס על 436 ביקורות ו-63% בהתבסס על 100,000+ הצבעות באתר. ובאתר הביקורות Metacritic ציון הסרט עומד על 44/100 בהתבסס על 51 ביקורות ו-7.0 בהתבסס על 7,174 הצבעות. בביקורות שליליות רבות חזרה הטענה שעלילת הסרט מסובכת וכבדה ושהעריכה בלתי-קוהרנטית. ביקורות רבות ציינו שבסרט כמעט שאין אתנחתא קומית.
המהדורה האולטימטיבית: הגרסה שבאורך 2.5 שעות קיבלה מהמבקרים המקצועיים ביקורות שליליות בעיקרן. הגרסה שבאורך 3 שעות קיבלה מהמבקרים המקצועיים ביקורות חיוביות בעיקרן.
קבלה > פרסים

| רשימת המועמדויות והזכיות> שם הפרס | רשימת המועמדויות והזכיות> קטגוריה | רשימת המועמדויות והזכיות> מקבלי הפרס | רשימת המועמדויות והזכיות> תוצאה | רשימת המועמדויות והזכיות> סימוכין |
| --- | --- | --- | --- | --- |
| פרסי איגוד מבקרי הקולנוע האמריקאי | השחקנית הטובה ביותר בסרט אקשן | גל גדות | מועמדות |  |
| פרסי בחירת הילדים של ניקלודיאון | הסרט האהוב ביותר |  | מועמדות |  |
| פרסי בחירת הילדים של ניקלודיאון | השחקנית האהובה ביותר | איימי אדמס | מועמדות |  |
| פרסי בחירת הילדים של ניקלודיאון | שחקן הקולנוע האהוב ביותר | בן אפלק | מועמדות |  |
| פרסי בחירת הילדים של ניקלודיאון | שחקן הקולנוע האהוב ביותר | הנרי קאביל | מועמדות |  |
| פרסי בחירת הילדים של ניקלודיאון | המכסח האהוב ביותר | בן אפלק | מועמדות |  |
| פרסי בחירת הילדים של ניקלודיאון | המכסח האהוב ביותר | הנרי קאביל | מועמדות |  |
| פרסי בחירת הילדים של ניקלודיאון | החברים/אויבים האהובים ביותר | בן אפלק והנרי קאביל | מועמדות |  |
| פרס בחירת הקהל | בחירת הקהל: סרט אקשן |  | מועמדות |  |
| פרס סאטורן | הסרט הטוב ביותר שמבוסס על קומיקס |  | מועמדות |  |
| פרסי בחירת הנוער | בחירת הסרטים: סרט קולנוע פנטזיה / מדע בדיוני |  | מועמדות |  |
| פרסי בחירת הנוער | בחירת הסרטים: שחקן קולנוע פנטזיה / מדע בדיוני | הנרי קאביל | מועמדות |  |
| פרסי בחירת הנוער | בחירת הסרטים: שחקן קולנוע פנטזיה / מדע בדיוני | בן אפלק | מועמדות |  |
| פרסי בחירת הנוער | בחירת הסרטים: שחקנית קולנוע פנטזיה / מדע בדיוני | איימי אדמס | מועמדות |  |
| פרסי בחירת הנוער | בחירת הסרטים: גונב/ת ההצגות | גל גדות | מועמדות |  |
| פרסי בחירת הנוער | בחירת הסרטים: אנטגוניסט | ג'סי אייזנברג | מועמדות |  |
| פרסי בחירת הנוער | בחירת הסרטים: נשיקה | הנרי קאביל ואיימי אדמס | מועמדות |  |
| פרס יופיטר | פרס הסרט הזר | זאק סניידר | מועמדות |  |
| פרס טריילר הזהב | הפוסטר המקורי ביותר | האחים וורנר | זכייה |  |
| פרס פטל הזהב | רימייק / פריקוול / ריפ-אוף / סיקוול הגרוע ביותר |  | זכייה |  |
| פרס פטל הזהב | התסריט הגרוע ביותר |  | זכייה |  |
| פרס פטל הזהב | שחקן המשנה הגרוע ביותר | ג'סי אייזנברג | זכייה |  |
| פרס פטל הזהב | השילוב הגרוע ביותר על המסך | הנרי קאביל + בן אפלק | זכייה |  |
| פרס פטל הזהב | הסרט הגרוע ביותר |  | מועמדות |  |
| פרס פטל הזהב | הבמאי הגרוע ביותר | זאק סניידר | מועמדות |  |
| פרס פטל הזהב | השחקן הגרוע ביותר | הנרי קאביל | מועמדות |  |
| פרס פטל הזהב | השחקן הגרוע ביותר | בן אפלק | מועמדות |  |
שלום יצחק לויטן

| --- | --- |

 לידה:  13 ביולי 1878 אריוגלה, ליטא 
 פטירה:  1941 (בגיל 62 בערך) שילוטה, ליטא 
 מדינה:  ליטא 
 תקופת הפעילות:  ?–1941 
 
הרב שלום יצחק לויטן (נכתב גם: לוויטאן; י"ב תמוז ה'תרל"ח, 13 ביולי 1878 – אב ה'תש"א, קיץ 1941) היה רבן של וריאנה, מיישאד, אוסלו ושווקשנה. עורך "המגיד (מגד ירחים)", מחבר הספרים 'דברי שלום' ו'ילקוט הדרוש'. נספה בשואה.